Vadgazdálkodási szakmérnök képzés Gödöllőn

A Szent István Egyetem Mezőgazdaság- és Környezettudományi Kar Vadvilág Megőrzési Intézete vadgazdálkodási szakmérnök képzést indít 2020 őszén, félévenként két hetes tantermi elfoglaltsággal. A képzést ajánljuk mindazoknak, akik a vadgazdálkodás, vadászat iránt érdeklődnek, már felsőfokú végzettséggel rendelkeznek, és a vadászatra jogosultak munkájába úgy szeretnének bekapcsolódni, hogy a szakterület felsőfokú ismereteivel rendelkeznek. Különösen javasoljuk a képzést a vadásztársaságok elnökeinek, titkárainak, vadászmestereinek és egyéb tisztségviselőinek.

A képzés a korábbi felsőfokú végzettséget figyelembe véve négy különböző formában hirdetjük meg:

* Mesterszintű vadgazdálkodási igazgatási szakirányító. A jelentkezés feltétele bármely képzési területen mesterképzésben/egyetemi szintű képzésben szerzett végzettség.
* Mesterszintű vadgazdálkodási igazgatási szakmérnök. A jelentkezés feltétele bármely képzési területen mesterképzésben/egyetemi szintű képzésben szerzett mérnöki végzettség.
* Vadgazdálkodási igazgatási szakirányító. A jelentkezés feltétele bármely képzési területen alapképzésben/főiskolai szintű képzésben szerzett végzettség.
* Vadgazdálkodási igazgatási szakmérnök. A jelentkezés feltétele bármely képzési területen alapképzésben/főiskolai szintű képzésben szerzett mérnöki végzettség.

A képzés során a hallgatók szakmai alapismereteket és differenciált szakmai ismereteket tanulnak. A szakmai alapismeretek tárgykörei: Vadászati állattan és szervezettan; Vadászati jog és igazgatás; Vadbiológia; Erdőgazdálkodási alapismeretek; Mezőgazdálkodási alapismeretek Halgazdálkodási alapismeretek. A differenciált szakmai ismeretek tárgykörei: Vadászebek alkalmazása; Vadegészségügy; Vadgazdálkodási ökonómia; Vadászetika; Vadállományok hasznosítása; Trófeabírálat; Zárttéri vadtenyésztés; Apróvadas élőhelygazdálkodás és takarmányozás; Nagyvadas élőhelygazdálkodás és takarmányozás; Vadászatszervezés; Munkavédelem; Vadgazdálkodási tervezés; Vadkárbecslés; Vadkereskedelem; Fegyvertan.

A képzési idő 3 félév, az önköltség 180.000 Ft/félév. Kapcsolattartó/szakfelelős: Dr. Heltai Miklós egyetemi tanár szakvezető. E-mail: [Heltai.Miklos@vvt.gau.hu](mailto:Heltai.Miklos@vvt.gau.hu). Tanulmányi felelős: Szabóné Péli Anasztázia. Telefon: (28) 522-000/1604, E-mail: [Peli.Anasztazia@mkk.szie.hu](mailto:Peli.Anasztazia@mkk.szie.hu).

Jelentkezési határidő 2020. augusztus 15. Jelentkezés módja: honlapról letölthető jelentkezési lapon (http://mkk.szie.hu/felvetelizoknek/szakiranyu-tovabbkepzesek/szie-mkk-szakiranyu-tovabbkepzesek). Jelentkezés díja: 7800 Ft.

Csatolandó dokumentumok: oklevélmásolat.

Képzés kezdete: 2020. szeptember-október.